Letisko Benita Juáreza pozastavilo prevádzku nadránom miestneho času. Neskôr na sociálnej sieti uviedlo, že z bezpečnostných dôvodov toto opatrenie predĺžilo.
Zamestnanci letiska a leteckých spoločností kontrolovali a čistili pristávacie a rolovacie dráhy. Prevádzku napokon obnovili po viac ako piatich hodinách.
Popocatépetl je aktívna sopka ležiaca približne 72 kilometrov juhovýchodne od mesta Mexiko. V novej erupčnej fáze je od roku 1994, odkedy ju podrobne monitorujú vedci, kamery a senzory, píše Reuters. Je totiž možnou hrozbou pre milióny ľudí žijúcich v okolitej oblasti.
Tento týždeň z dôvodu sopečného popola uzavrelo viacero tamojších miest školy.